KOMISSION ASETUS N:o 163/67/ETY, annettu 26 päivänä kesäkuuta 1967, lisämaksun vahvistamisesta kolmansista maista lähtöisin olevien siipikarjatuotteiden tuonnille



Virallinen lehti nro 129 , 28/06/1967 s. 2577 - 2578

Suomenk. erityispainos Alue 3 Nide 1 s. 0199

Tanskank. erityispainos: Sarja I Alue 1967 s. 0115

Ruotsink. erityispainos Alue 3 Nide 1 s. 0199

Englannink. erityispainos: Sarja I Alue 1967 s. 0125

Kreikank. erityispainos: Luku 03 Nide 2 s. 0101

Espanjank. erityispainos: Luku 03 Nide 2 s. 0037

Portugalink. erityispainos: Luku 03 Nide 2 s. 0037



KOMISSION ASETUS N:o 163/67/ETY, annettu 26 päivänä kesäkuuta 1967, lisämaksun vahvistamisesta kolmansista maista lähtöisin olevien siipikarjatuotteiden tuonnille EUROOPAN TALOUSYHTEISÖN KOMISSIO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 122/67/ETY(1) ja erityisesti sen 8 artiklan 4 kohdan ja 15 artiklan, ottaa huomioon siipikarjanliha-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 123/67/ETY(2) ja erityisesti sen 8 artiklan 4 kohdan ja 15 artiklan, sekä katsoo, että asetusten N:o 122/67/ETY ja 123/67/ETY 8 artiklan mukaisesti maksua on korotettava sulkuhinnan ja vapaasti rajalla -tarjoushinnan erotuksen suuruisella määrällä, jos jonkin tuotteen vapaasti rajalla -tarjoushinta laskee alle sulkuhinnan, yhtenäisen lisämaksun vahvistamisen mahdollistamiseksi kunkin tuotteen eri laaduille vapaasti rajalla -tarjoushinta olisi määriteltävä tietyn laadun hinnaksi, tarjoushinnan määrittämiseksi mahdollisimman tarkasti olisi otettava huomioon sekä tulliasiakirjojen merkinnät että muut tiedot, erityisesti kyseisten tuotteiden jäsenvaltioiden ja kolmansien maiden markkinoilla käytettäviin hintoihin liittyvät tiedot, yhtenäismarkkinoilla asetusten N:o 122/67/ETY ja 123/67/ETY 8 artiklan 2 kohdassa säädetyt edellytykset on arvioitava yhteisön menettelyä noudattaen, ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetusten N:o 122/67/ETY ja 123/67/ETY 8 artiklassa tarkoitettu vapaasti rajalla -tarjoushinta, jäljempänä `tarjoushinta`, on tavanomaista laatua olevien tuotteiden osalta käytetty hinta. 2. Tarjoushinta määritetään ottaen huomioon erityisesti: a) tuotujen tuotteiden mukana oleviin tulliasiakirjoihin merkityt hinnat; b) muut kolmansien maiden viennissä käyttämiä hintoja koskevat tiedot; c) jäsenvaltioissa käytettävät kolmansista maista tuotujen tuotteiden markkinahinnat; d) kolmansien maiden edustavilla markkinoilla käytettävät hinnat. Huomioon ei oteta sellaisiin tarjouksiin perustuvia hintoja, jotka eivät ole edustavia. 2 artikla Lisämaksu vahvistetaan, kun tarjoushinnan todetaan olevan kynnyshintaa alhaisempi. Sitä muutetaan, kun tarjoushinnan todetaan muuttuneen. Se poistetaan, kun tarjoushinnan todetaan saavuttaneen tai ylittäneen sulkuhinnan tason. 3 artikla Lisämaksu määräyksikköä kohti on sama kaikkien tapauksesta riippuen kolmansista maista peräisin olevien tai lähtöisin olevien tiettyjen tuotteiden, joille on määritetty sama tarjoushinta, tuonnille. 4 artikla Kolmansien maiden hyväksymisestä asetuksen N:o 122/67/ETY tai asetuksen N:o 123/67/ETY 8 artiklan 2 kohdan säännöksistä osallisiksi päätetään näiden asetusten 17 artiklassa säädettyä menettelyä noudattaen. 5 artikla Komissio tarkistaa säännöllisesti tiedot, joiden perusteella lisämaksu vahvistetaan. Jäsenvaltioiden on ilmoitettava komissiolle säännöllisesti tuontia koskevat tiedot sekä tiedot, jotka komissio tarvitsee yhteisön ja kolmansien maiden markkinoiden hintakehityksen arvioimiseen. 6 artikla Tämä asetus tulee voimaan 1 päivänä heinäkuuta 1967. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 1967. Komission puolesta Puheenjohtaja Walter HALLSTEIN (1) EYVL N:o 117, 19.6.1967, s. 2293/67 (2) EYVL N:o 117, 19.6.1967, s. 2301/67